
01. BEVEZETŐ
KEDVES DALOS AJKÚ BARÁTAIM!
Többektől hallottam már azt a mondást, hogy aki énekel, duplán imádkozik.
Magam is így vagyok ezzel, ha valamiféle bajom van, a zenéhez folyamodok, és csodák csodája, mindjárt elfeledek minden problémát.
Meg nem oldódnak a gondok, csak csupán enyhülnek. Mintha elvágták volna...
Mindenféle jó zenét kedvelek, a népzenétől kezdve az operaslágerekig mindent, csak meg​találja a hozzám vezető hangot.
Természetesen a zene az elsődleges, de legalább olyan fontos egy dal szövege is. Tereli a zenét műkedvelőként hallgató egyéneket a lényeg felé.
Még a tehenek is több tejet adnak egy jóféle zenére, a lovak is megismerik az induló hangjait, a felharsanó trombitaszót, de leginkább a legelőre hívóra hallgatnak.
Magam, irodalomkedvelőként, dalszövegek útján közelítem meg a témát, s megpróbálok mindenféle stílusban dalszövegeket írni. Néha dallammal együtt jön a szöveg, de a zeneírást leginkább másokra bíznám, mivel kevés közöm van a kottákhoz.
Rengeteg népies dalt kreáltam már, a divatos slágerekhez is próbálok hasonlatos lenni, de van már ballada és induló is a repertoáromon. Elhatároztam, hogy egy csokorba gyűjtöm a dalokat, hátha így rátalál egy kíváncsi zeneszerző, vagy megtetszik valamely előadónak vala​melyik dalkezdeményem. Ebben reménykedem, hátha egyszer valaki lát fantáziát ez irányú törekvéseimben. Mindenkinek ajánlom ezeket a verseimet, továbbgondolásra mindenképpen, de akár csupán csak versként olvasva is.
Pár arra érdemesnek tartott alkotónak felajánlom ezt a könyvet, és elérhetőségeimen jelez​hetik érdeklődésüket bármelyik dal iránt.
Várom mindazok jelentkezését, akik ihletet éreznek arra, hogy dalszövegeimet megzenésít​sék vagy elénekeljék. Hálás lennék érte.
Őszinte tisztelettel, Nagy Vendel 
nagy.vendi54@gmail.com
Szekszárd 2018. augusztusában
02. AJÁNLÓ
Nem győzök hálát adni a sorsnak, hogy a rock and roll és a beat korszak keletkezésének idején születtem. Meghatározó élmény mindkettő az életemben.
Nem mintha más zenét nem kedvelnék, de az akkori fiatalos hév, és ugye a divat elvitt engem is ebbe az irányba. Akkor azt gondoltam, hogy ez is elmúlik majd, mint a hosszú haj és a punk, a huligán és a galerik világa. Hát nem így lett. Sohasem gondoltam volna, hogy vala​mikor is kap majd Liszt-díjat vagy Kossuth-díjat egy könnyűzenész ebben a stílusirányzatban. S lám, már számolni sem tudom, hány zenész kapta meg ezeket a kitüntetéseket, és akkor még a tiszti keresztekről és a lovagokról nem is beszéltem.
Legendás dalok, musical-ek, sőt még operák is születtek ezekben a műfajokban.
Sajnálatos, hogy idős koruk vagy más okok miatt sokakra már csak holtukban emlékezhetünk, de örökre halhatatlanokká váltak.
Emlékszem pár legendás dalszövegíróra, akikkel volt némi kapcsolatom, egy-egy levél vagy telefon erejéig, de komolyabb munkakapcsolat nem jött létre köztünk. Így például Szenes Iván, S. Nagy István, vagy pár azóta már elhunyt énekes. Nehéz volt és nem is sikerült betörni közéjük. Az egy zárt világ. De én szívesen emlékszem rájuk, és hallgatom dalaikat. Ez inspirál még mindig a dalszövegek írására, hátha egyszer talán...
Örömmel ajánlom verseim efféle világát mindenkinek.

Nagy Vendel
2018. szeptember 04.
HALHATATLANOK 
S. Nagy Istvánnak és Szenes Ivánnak
Örökre meghaltál
Ha veled együtt
A nevedet is elfelejtik.
Csak némely elhunytak
Jutnak el
A halhatatlanságig.
Ha maradékaid néha
Felidézik szellemed,
Gondolataid és tetteid
Akkor ezek
Kitöltik a teret,
Újra vereséget szenvedtek
A hitetlenek.
Bár tested
E szent földben
Porlad el,
Én a test
Feltámadásában
Nem hiszek,
Csak a lélek
Örök életű csupán.
Dicső lelked
S szellemed,
Mindenkor felette
Lebeg,
Dalaid nyomán.
2015. 01. 20.
Megjegyzés: Szenes Iván és S. Nagy István halálára.
MARY ZSUZSI
AZ ÉLET SZERELMESE
Azt gondolta talán
Örökké övé a világ...
Mindhalálig állt
A fények színpadán
Szívét kitárta
Mindegyik dalával
Érkezett az ifjúság
Hófehér táltosán,
A tömegben mindig
Rátalált a magány.
Elszállt a siker, s ifjúsága,
S elvágtatott a halál
Éjfekete lován.
2013. okt. 05
03. CSAK A DAL
Öreg kép
A falon,
Néhol megkopott,
Színét veszítve olyan,
Mint annakelőtte volt.
Öreg könyv
A polcon,
Mit ronggyá olvastál,
Melyből pillangó szárnyán
A gondolatod elszállt.
REFRÉN:
Csak a dal
A Tiéd,
Mi mindig megmarad.
Átölel két karjával
Örökre szívedbe mar.
Csak a dal
A Tiéd.
Mi mindig megmarad,
De aki hangod hallja,
Örökké boldog marad.
Szerelmed
Elhagyott
Más utakon jár.
Nincs, aki eléd jöjjön,
Nincs, aki hazavár.
A színpad
Örömét
Senki nem veheti el,
Tenéked ez legyen
Igazi intő jel.
REFRÉN:
Ifjúság
Elrepül,
Szíved fiatal még,
Lelkedből dalok szállnak,
Mindaddig, amíg élsz.
A dalok
Örömét
Senki nem veheti el,
Sikereid szárnyán
Az Égbe felemel.
REFRÉN:
2012
Megjegyzés: Szenvedélyes, lassú dal.
04. ESTE A PARKBAN
REFRÉN:
Este a parkban
Újra, és újra
Rád találok én.
Úgy ahogy ez rég is volt
A kezdet kezdetén.
Rád találok, rád találok,
Ó, de szép.
Minden este Reád várok,
Ó de jó.
1. VERS.
Nem égnek a lámpák sehol,
Sötét van a parkban.
Az ismert úton,
Az ismert padhoz
Sietek most halkan.
Mindig ott várlak, tudod,
Ott várlak Téged,
Oda várlak én.
REFRÉN:
2. VERS.
Hűvösek az esték bizony,
De mi mégsem fázunk.
Az sem baj, ha az esőben
Sokszor bőrig ázunk.
Mindig ott várlak, tudod,
Ott várlak Téged,
Oda várlak én.
REFRÉN:
REFRÉN:
Megjegyzés: Dinamikus rock and roll stílusban.
05. MAJD AKKOR
Akkor,
Mikor elmegy
Mindentől
A kedved.
Akkor,
Mikor már
Semmisem jó.
Akkor,
Mikor nagyon
Távol kerülsz
Tőlem.
Majd akkor
Eljövök én.
REFR.
Szomorú sorsod
Ezerszer bánod,
S ezért látod,
Máskor jobban vigyázz.
Szomorú sorsod
Jó példa másnak,
De most már újra
A karjaimba zárlak.
Eljöttem hát,
Légy a párom.
Akkor,
Mikor nem érdekel
Semmi.
Akkor,
Mikor jó lenne
Velem lenni.
Akkor,
Mikor újra
Jönnél
Hozzám,
Majd akkor
Eljövök én.
REFR.
Akkor,
Mikor más
Jár utánad.
Akkor,
Mikor meguntál
Megint.
Akkor,
Mikor távol kerülsz
Tőlem.
Majd akkor
Eljövök én.
REFR.
S majd
Akkor
Újra kezdek
Élni.
Akkor
Már mást
Szeretek én.
Akkor
Majd kalandnak
Fogsz tűnni.
S már messze
El tudlak
Kerülni.
Messze
El tudlak
Kerülni.
REFRÉN:
Szomorú sorsod
Ezerszer bánod.
1968. nyarán

Megjegyzés: Szomorú blues stílusban. Vagy: szenvedélyes, olaszos stílusban.

06. SZŐKE MARY BALLADÁJA
ZÚGÓ FOLYÓ PARTJÁN
Zúgó folyó partján
Áll egy szőke kislány.
Nézi a habzó vizet,
Melyen egy fiú evez.
Ó, rohanó folyó árja,
Útra indul új hazába.
Elmegy ő most messzi tájra,
Hol majd sok új kaland várja.
Elviszi ő mindenét,
Nem hagy itt mást, csak a szívét.
REFRÉN:
Itt, ahol
Zúg a nagy folyó.
Itt, ahol
Veled lenni jó,
Minden úgy marad
Ahogy itt hagyod.
Ugyanúgy vár rád
Vissza otthonod.
Ó, szikrázó sziklaszirtek,
Mindig csak is Őt védjétek,
Az orkántól takarjátok,
Visszatér, ha akarjátok.
Ó, gyors röptű fekete sas,
Messzi földek szülöttje vagy.
Éles szemed rajta legyen,
Segíts neki, hogy visszatérjen.
REFRÉN:
Ó rohanó folyó árja
Vidd őt messze a világba.
Az óceánnál állj meg véle,
Mondd neki: Utadnak vége.
REFRÉN:
Megjegyzés: Lassú country stílusban.
07. KEVEREDIK A BÚZÁVAL...
A MENYASSZONY BÁNATA
Keveredik a búzával az ocsú,
Félrefordult rajtam a koszorú.
Így mentem a templomsoron végig,
Fájó szívem rokonok kísérik.
Kerítések résein át lesve
Fehér fátylam irigykedve nézik.
Estebédkor odasereglenek
Hívatlan ablakos vendégnek.
Csak egy legény áll meg a távolba,
A zenén is áthallik
Szíve dobbanása.
Madárka ül száraz ágon,
Jól megy dolga e világon,
Én is felülök egy fára,
Úgy fütyülök a világra.
2017. 03. 13.
Megjegyzés: Népies stílusban. Kesergő
08. HA KIMEGYEK A TANYÁRA
Ha kimegyek
A tanyára,
Ránézek egy
Diófára.
Öregapám
Diófája.
Én vagyok az
Unokája.
Vastag törzse,
Vastag ága.
Elbír-e már
Valahára?
Jó a fája
Jó diója.
Elég lesz egy
Koporsóra.
2012
Megjegyzés: Hallgató.
09. AZ ÚT SZÉLÉN DÜLÖNGÉL A JEGENYEFA 
JÓSKA BÁTYÁM NÓTÁJA
Az út szélén
Dülöngél a jegenyefa,
Én is csak úgy
Imbolyogva járok rajta.
Elverte az őszi zápor
Az út porát,
Megkóstoltuk a
Jóska bácsi
Szekszárdi kadarkáját.
Jóska bátyám
Nem sajnálja
A borát.
Megkínálja jó
Borivó barátját.
Meg is csapol
Minden hordót,
Megkóstoltat
Minden jó bort,
Utána meg visszaüti
Az akonát.
Az Isten tartsa meg
A szokását.
2006. október
10. MELYIK ÚTON...
Melyik úton
Kéne haza menni?
Mikor jöttem,
Nem volt itten ennyi.
Elidőztem
Kicsinyt a tanyában,
Este felé
Kialudt a lámpa.
Dűlőúton
Jöttem a tanyára,
Belenéztem
Kissé a pohárba.
Esteledve
Elfogott a honvágy,
Elindulnék
Hazafelé hozzád.
Melyik úton
Kéne elindulni,
Valahogyan
Haza kéne jutni.
A sarkcsillag
Visz az éjszakába,
Pislákol a
Halvány Hold sugára.
Fény dereng a
Falu határában,
Valahol
Világít egy lámpa.
Utat mutat
Babám ablakába.
Józanító
Hűvös éjszakába.
2014. szeptember 30.
Megjegyzés: Andalgó.
11. JÉGTÖRŐ MÁTYÁS
Indultunk a tanyára
Borozni serényen,
E jeles napon italozni
Tükörjégen.
Siet Mátyás is
Jeget törni,
Nincs még berúgva,
Nézzék meg egy óra múlva.
Jóska bátyám
Nem sajnálja
A borát,
Megkínálja
Jó borivó
Barátját,
Az Isten tartsa meg
A szokását.
Megjegyzés: Bordal.
12. AUGUSZTUSI CSILLAGHULLÁS
ŐSZÜLŐ SZERENÁD
Egy szép keringő
Messze száll,
Óvatlanul betalál
A sarki ház
Ablakán.
Minden este
Nyitva áll,
Engem mindig
Oda vár.
Szívszédítő
Dallamán,
Ahol két megfáradt lélek
Egymásra talál,
Tombol a nyár.
Keringve, szállva,
A dal dallamára,
Szerelemre várva,
Az álom elrepül.
S ott vagy az ágyban
Újra egyedül.
Augusztusi csillaghullás
Éjszakáján,
Csillagpöttyös puha párnán.
Gyertyafény csillan
Ablakod párkányán.
S könnye hullik a viasznak.
2017. augusztus 25.
Megjegyzés: Keringő, szerenád.
13. FELHŐ SZÁLLT AZ ÉGEN
Felhő szállt az égen,
a falu felett
kicsavarta rongyát,
az eső eleredt.
Nagy viharral tombolt,
egy tavat felkapott,
nem messze az égből
béka potyogott.
Kígyót-békát látva
féltek a népek,
ősi hiedelmük
bennük rejtezett.
2016. 04.
Megjegyzés: Humoros dal.
14. FELSZÁLLOTT A KAKASUNK...
Felszállott a
Kakasunk a
Kapura.
Jó hangosan
Kukorékol
Hajnalban.
A nagy csendben
Jó harsányan
Kiáltja:
Csendőr tisztek
Jöttek be a
Határba.
Ne félj komám
Meg vannak ők
Alázva.
A kalapjuk
Csúfságra van
Gyalázva.
Azt hordják ők
Díszruhájuk
Kalapján,
Amit a mi
Magkakasunk
A farán.
2012 
Megjegyzés: Csárdás
15. SZEKSZÁRD KICSI VÁROS
SZEKSZÁRD A BOROK ÉS HADAK ÚTJÁN
Szekszárd kicsi város,
Van sok híressége,
Ennek a sok szép múltnak
Nem terjedt el a híre.
Egy van, amit országszerte
Ismernek nagyon,
Ez a szekszárdi vörös bor.
REFRÉN
A bor elhomályosítja
A dicső múltat,
A bor elhomályosítja
A szép jelent.
1.
Éltek itt
Nomád népek,
Rómaiak is bőven,
Sokan alusszák álmukat
Kelta temetőben
Monostorában nyugszik
Örök időkre
I. Béla király.
Erre vonult Szulejmán
Roppant haderővel.
II. Lajos királyunk
Gyászos hadiútjának
Véráztatta nyomán.
Hol fejeket szedtek
A Duna jobb partján.
Mindezt ismernék,
Ha nem volna
A városnak
Oly jó bora.
REFRÉN
2.
Éltek itt híres emberek,
Gazdagok is bőven.
Bezerédj István
Sok jót tett a néppel.
Itt, hol híven ápolták
A zenét, s a hazát,
Látogasd a megyeházát,
Ott őrzik most is
Liszt Ferenc zongoráját.
Itt született az Obsitos
Garay tollából,
Babits itt élte éveit
Ifjú korából.
Mindezt ismernék,
Ha nem volna
A városnak
Oly jó bora.
REFRÉN
Városunk halad a Duna folyásán,
A borok és dicső hadak útján.
Teljes búcsút nyerhetsz Mária névnapján,
A Remete kápolnánál,
A szakadatlan folyó
Remete kútnál.
2015. 06. 02.

16. ÁPRILISI BOLOND VERS
Gondolj a világra,
Ami nem így sárga,
Hanem így sárga.
Nem keresztbe,
Hanem hosszába.
Aki nem tud úszni,
Az ne másszon fára,
Mert elüti a helikopter.
Fodrozó víztükör
Végre valahára.
Amikor már
Minden odvas,
Kiskalapom
Zerge tollas.
Vagy máshogy mondom,
Zerge tollas kiskalapom.
Sárga répa,
Zöld ribizli
Elfelejtett
Biciklizni.
Hideg télben,
Forró nyárban
Ki a hóból,
Bele a zöld kukoricásba.
Kovászozott
Zöld uborka,
Kígyó toll és
Béka háj,
Varjú szárny és
Sündisznó máj.
Söprű nyélen
Csúf boszorkány.
Lángot hányó
Tüzes sárkány,
Kecses ívű
Szép szivárvány.
Csípős szagú
Reszelt torma,
Gondolj vissza
E sorokra
Harapd a kalácsot
Fecskefarokra.
Mindenki oly
Lüke forma.
Talán még én is.
2017. április 01.
Megjegyzés: Szatirikus kuplé
A vers hangos linkje a Youtube-ról. Katt rá! 
https://www.youtube.com/watch?v=GqtEDx3O-d4&t=8s 
17. ISMERITEK A...
Ismeritek a
Zöldellő lombok
Lágy susogását?
Metszett vesszőnek
Süvítve zúgó
Éles suhogását?
Szőlővesszőknek
Buja kuszaságát,
Mi ősidők óta
Ontja a nektárt?
Tőkéket ölelő,
Hajlongva kötöző
Asszonyok derekát,
Kéjjel simító
Szoknyájuk ráncát?
Pince előtt álló
Vén, öreg diófát?
Lopóból csorgatott
Bíborszín borát?
Langymeleg szellő hozta
Rózsák illatát?
Ismeritek a
Földet, az eget?
A sötét, kusza
Dühös felleget?
Ki hatalmasok
Ős erejével
Fenn fenekedett.
Ismeritek a
Hűsvizű kutat?
Löszfalak közé
Zápor vájta utat?
Vizeknek mélyét?
Halaknak tükrét,
Nyárnak melegét,
Hónak fehérségét
Napnak aranyát
Holdnak ezüstjét,
Pásztortüzeknek
Keserű füstjét?
Távoli csillagok
Halovány fényét?
Ismeritek a
Száguldó lovaknak
Halkuló dobogását?
Szélfútta sörényük
Kócos lobogását?
Folyók moraját,
Kövek robaját?
Bikák dübörgését,
Farkas üvöltését?
Itt élő népeknek
Félő könyörgését?
Mária ősanyánk
Szűzi jelenését?
Ha mindezeket nem ismeritek,
Fületek nem hall,
Szemetek semmit sem lát.
Nyugodtan tartsátok oda
Háztető sarkához a
Lobogó fáklyát.
Nem érdemlitek meg
E Házat, s Hazát,
S idegenben
Torokszorítóan
Szűk lesz számotokra
A Világ.
S hogy e honban
Önfeledten élhessetek,
Hazátokért mindent
Meg kell tennetek.
Hogy mindennapossá váljanak
Az ünnepek és a
Hétköznapi csodák.
REFRÉN...
Láttad-e már
A hazádat sírni?
Mint édesanyát
Ki gyermekét félti?
Mikor akarsz külhonból
Újra hazatérni?
Gyönyörű Hazádban
Háláddal élni,
Ahol a hon
Átölelve von
Langymeleg keblére.
2015. 06 18.
Megjegyzés: Hazafias dal
18. MIKOR IFJÚ LEGÉNY VOLTAM
mikor ifjonc ember voltam,
pocsolyákban ugrándoztam,
mezítlábas porontyokkal.
de mióta legény vagyok,
falu előtt csizmát húzok,
félrecsapom a kalapot.
mikor ifjú ember voltam,
langyos porban futkároztam,
meztéllábas suhancokkal.
de mióta gazda vagyok,
pengő sarkantyút is rakok,
megülöm a cifra bakot.
mikor ifjú legény voltam,
ostoromat pattogtattam,
cifra lovam mutogattam.
csizmám fényesre vikszoltam,
lábam egymás elé raktam,
hogyha táncolni akartam.
de mióta öreg vagyok,
otthagytam a cifra bakot,
szerencsém is rég elhagyott.
őszre fordult már az idő,
ezután már csak a tél jő,
fagyos rögös bús temető.
2018. január 31.

Megjegyzés: Népies dal.
19. HÚSVÉTI LOCSOLÁSRA VALÓ VERS
TAVASZI MEGÚJULÓ ZSONGÁS
LOCSOLÁSRA VÁRÓ KARIKÁZÓ
mostanra hősi rímeket hoztam
skandináv ősi dallamokkal
fekete csizmával toppantottam
ajtótokon koppantottam
tavaszi virágot ím elhoztam
gyöngykoszorút kezedbe adtam
fiatalságom neked adtam
liliomszálam hervasztottam
harangokkal megharcoltam
lányságomért virrasztottam
fekete ruhámban elgyászoltam
hívlak kérve gyere ki a fényre
most már ne gondolj a télre
kannám vizét loccsantottam
locsolásra várakoztam
csizmám sarkát elkoptattam
gyöngykavicson roppantottam
sarkantyúmat koccantottam
anyád lelkét bosszantottam
örömömet hozzád lám elhoztam
eljöhetnél vélem a bálba
derekad fognám őrjítő táncba
lányok táncolnak karikába
karjukat öltve futnak az útra
senki nem ugrik bele a kútba
éjjeli Hold már fent világlik
ezüstös hídon átsugárzik
ifjúi hév a szívvel játszik
fiú a lánnyal most cicázik
gond a bajokkal elszaladna
száj a szájra csókot adna
bánat végre elmaradna
belehalna a tavaszba
odanézhetsz bátran a Napba
életigenlő hős diadalra.
Szekszárd, 2018. 02 25.
Megjegyzés: Locsoló dal.
20. ESTE AZ UTCABÁLON
VIRGILL ZEMÁNEK DALA
Este a bálon,
Az utcabálon
Rock and rollt járnak
A jampecok.
Este a bálon,
Testem himbálom,
Felettem már csak
A Hold ragyog.
S hogy ne féljen,
Ott fenn az égen
Kigyúlnak szépen
A csillagok.
REFRÉN:
De itt a bálban
Sok kicsi lámpa
Ragyog bele a
Félhomályba.
Amíg el nem jön
A sötétség,
Mikor kicsap a
Biztosíték.
Este a bálon
Zsibbad a lábom
Rálépett nagyon
A táncosom.
Este a bálon,
Az utcabálon
Mérgemben szájon
Sem vághatom.
Csillagot látok,
De nem az égen
A lábom régen
Fáj nagyon.
REFRÉN:
2012
Megjegyzés: A L’art pour l’art színháznak ajánlom.
21. TÁNCOLJ VELEM
Táncolj,
Ha hallod a hegedűt,
Milliónyi hangon,
Ahogy dalol Babilon.
Táncolj,
Karoddal öleljél át,
Érezzem rajtad
Testednek ritmusát.
Táncolj,
Ajkam csókodra vár,
Érzem lassan hullámzó
Csípődnek ringását.
Táncolj,
Izzik bennem a vágy,
Érzem bőrömön
Tested simulását.
Táncolj,
Míg kék fent az ég,
Táncolj,
Még szíved lángolva ég.
Táncolj,
Míg kialszik a fény,
Táncolj,
Még arcod arcomhoz ér.
Táncolj,
Kezeid csókolom,
Táncolj,
Szeretve álmodom,
Szerelmedet hozom.
Táncolj,
Ha hallod a hegedű hangját,
Csak táncolj
Egy életen át.
REFRÉN...
Táncolj,
Vágyódva ölelve át,
Maradjon kívül a világ,
Ne halljad tenger moraját,
Viharok robaját,
Csak a zene dallamát.

Táncolj,
Két kezed öleljen át,
Érezd szívem dobbanását,
Táncolj,
Velem egy életen át.
Táncolj,
Halljad a hegedű hangját,
Mindenféle szép muzsikát,
A zene sikolyát,
Életünk Babilonját.
Csak táncolj,
Míg világ a világ.
2018. 03 08. 
Megjegyzés: Leonard Cohen után
22. ÁTSÜT A NAP AZ ESŐN...
Átsüt a Nap az esőn,
szép a régi szeretőm.
de az újabb még szebb lett,
süt a Nap, ha ránézek.
Büszke reá az anyja,
kiállhat a kapuba,
ura őrzi erényét,
félti a feleségét.
Szép orcáját felvetve,
rákacsint a legényre.
piros szélű köténye,
kikapós a menyecske.
Átsüt a Nap a Földre,
szivárványt fest az égre,
nincsen már semmi kétség,
ördög veri a feleségét.
2016 02 22.
23. SÖVÉNYKERÍTÉSNÉL
LEÁNYSZÖKTETÉS
Sövénykerítésnél
ugat a kutya,
messziről meghallja,
kopog a csizma.
Ritka a kerítés,
nagy a rés rajta,
vigyázz fürge lábom,
nehogy elkapja.
Cifra kocsim zörög
napos hajnalon,
csárdás kiskalapban
ülök a bakon.
Visszafelé jövet
mátkámat hozom,
ostorpattogásra
nótám dalolom.
Sárga lovam fejét
büszkén felkapja,
sallangos szerszámját
szalag borítja.
Gyöngyvirág a kézben,
illat mámora,
jegykendő négy sarka
lobog utána.
Nászágya fehérlik
keményen ropogva,
dunna alatt boldog
az ősi nyoszolya.
2018 06 11.
24. PATAK VIZE
Patak vize befolyik a Dunába,
Barna kislány odaül a partjára,
Messze viszi könnyeit a hűs folyó vize,
Egyenesen a Fekete-tengerbe.
Sok víz folyik bele a bölcs Dunába,
Az Alföldön széjjel terül az ága,
Vaskapunál bőgve zuhog alá az árja,
Végül pedig lenyugszik a deltába.
Bánat vize lefolyik a tengerbe,
Barna kislány könnyeit belevetve,
Keresi ott párját búsan kérdő hangjával,
Egyesülnek babájának hamvával.
2016. október 17.
Megjegyzés: Kesergő, hallgató
25. ELSZÖKÖTT A KECSKÉM
Elszökött a kecském,
Messzire futott.
Friss füvet keresvén
Elkalandozott.
Szóltam neki, hogy
Gyere haza most,
Meghallotta hangom
És hazafutott.
Visszajött a kecském,
Hűs vizet kapott,
Hálából énnékem
Friss tejet adott.
Megdicsértem ott,
Hogy szót fogadott.
Megörült és gyorsan
Legelni futott.
2016. október 16.
Megjegyzés: Vidáman.
26. ELHAGYOTT A KEDVES
Elhagyott a kedves,
messze költözött.
Hű szívem azóta
gyászba öltözött,
Mondtam neki még
maradj kicsinyét.
Nem is figyelt énrám,
felveté fejét.
Minden bánat nálam
három napig tart.
Nem szakad utánad
tovább majd a part.
Azt mondják, rajtam
sokat nevettél,
szíved pitvarából
gyorsan kivertél.
Hazajött a kedves,
visszalődörgött.
Bánatát meséli
könnyei között.
Azt szipogja, hogy
itthon sokkal jobb.
Árnyas kertek alján
lassan elosont.
2016. május 27.
Megjegyzés: Andalgó.
27. ESIK A HÓ
Esik a hó,
szalad a ló.
Havas fák ölén,
siklik a szánkó.
Roskatag felhőkből
párnáját rázza
Holle anyó.
Mindent beborít,
pihés hótakaró.
Szunnyad alatta
egy téli manó.
Hólepte fák alatt
oson az álom,
didergő árnyékom
lábait himbálva
ül egy faágon.
2016. november 16.
28. RÍMELŐ SZÉP SOROK, SORBAN SORAKOZNAK
Sötétben sejlik a sápadt sugár.
Fénye, lénye, kénye.
Búsan búgó bársonyosan barna
Hangod halkan hallom.
Csodásan csendül csacsogva,
Csicsergő csöpp cseresznyeszád,
Csalfa, csalóka csókra csábít
Édesen évődő évek,
Csapongó csacska csodával
Valóra válnak vágyaid.
Regősök regélnek regéket,
Mesélők mesélnek meséket.
Virágnak virága,
Világnak világa,
Fényes fényessége
Halálnak halálával hal.
Mint minden dicső Magyar.
2012. aug. 12.
Megjegyzés: Hazafias dal.

29. SZERELEM
Szeretlek magzatodban
szeretlek bájos gyermekkorodban
szeretlek kamasz korodban
diadalmas felnőttként is
őszintén nyíltan
szeretlek ha megöregedtél
s akkor is miután
ráfátyolosodott
vak szemeimre
a homály
2016. július 30.
Megjegyzés: Lírai dal.

30. EZT A KISLÁNYT...
Ezt a kislányt az anyja
Nem nekem nevelte,
Gőgös gondolataiért
Az Isten megverte.
Ezt a kislányt az anyja
Eltiltotta tőlem.
Senki nem hall ezután
Semmit énfelőlem.
Ezt a kislányt az anyja
Szigorúan tartja,
Erényes és szűzies,
Meg is látszik rajta.
Elbujdosok előle,
Anyja lelke rajta.
Utánam jön jövőre,
Ha ő úgy akarja.
2012
Megjegyzés: Andalgó.
31. A VINCELLÉR...
A vincellér
Ha felül a
Lovára,
Kivágtat a
Kisbödői
Tanyára.
Ott látja a
Béreseket
Henyélni,
A csősz legényt
A fa alatt
Heverni.
Hej, csőszlegény,
Kihajtlak a
Határból,
Béreseket
Elcsapom a
Tanyáról.
Hagyd el, gazda,
Nagy meleg volt
Déltájban.
Meghűsöltünk
Kicsinykét az
Árnyékban.
Ezért hát most
Ne legyél oly
Goromba,
Friss erővel
Indulunk a
Dologra.
Áldást mondunk
Pincehideg
Borodra.
2012
Megjegyzés: Csárdás.
32. AKROPOLISZ ÁGYŐ
A partról nézem,
Mily szép a tenger,
Messziről susog
A sós ízű szél.
Égszínkék tenger
Rólad mesél.
Sószagú szellő
Lehelete árad
A fehér kövekről,
Vörös rózsa illatával
Betakar a jószagú szél.
Akropolisz, sietve
Jövök hozzád, kedvesem.
REFRÉN
Akropolisz ágyő, ágyő szerelmem,
Búcsút int minden vörös rózsa.
Terád emlékeztet a Notre Dame csendje,
És a tenger bús morajló hangja.
Akropolisz ágyő, ágyő kedvesem,
Visszahoz majd vágyó szerelmem,
Visszahív az ég s a tenger kékje,
Karjaidnak lágy ölelése.
.....
Istenek kövei csábítanak,
Kövek Istenei várnak reám,
Isteni kövek mosolya vidám,
Kőistenek buzuki dala száll.
.......
Akropolisz, ágyő ágyő kedvesem,
Búcsúzom szerelmem.
Csókra csábít az azúrkék tenger.
Akropolisz, ágyő, ágyő,
Isten veled.
Távolból integet egy bús szirén.
Pallasz Athéné pallosával
Vigyázzon rád.
2018. 03. 19.
Megjegyzés: Görög dal
33. BÁRKA SIRATÓ
A tolnai révben
Áll egy halász bárka.
Keszeg, kárász
Van abba bezárva.
Reggel fogták a halászok,
Ebédre sütik a lányok.
Elfogyott a
Bárkából a sok hal,
Ne sírj kislány,
Nem lesz abból nagy baj.
Majd halásznak hajnaltájban,
Újra megtelik a bárka.
A tolnai révben
Nem áll halász bárka.
Elkorhadt már
Annak a deszkája.
Emlékszünk rá még sokáig,
Koporsónknak lezártáig.
Szekszárd 2017 tavaszán
Megjegyzés: Halászdal.
34. ÁLTAL MENNÉK
Által mennék én a Dunán,
Szép barna szeretőm után.
Nem merek, mert be van fagyva,
Beszakadt a jég alatta.
Beszakadt a jég alatta,
Mert vékonyan volt befagyva,
Elnyelte a folyó árja,
Parton maradt árva párja.
Meredek a folyó partja,
Sír a leány ott alatta.
Szerelmét most elragadta,
Vissza adja majd tavaszra.
2012. 10. 29.
Megjegyzés: Andalgó.
35. ÉJSZAKÁK ÉS NAPPALOK
Magas dombtetőkön,
És hűs völgyeken át,
Száguld a széllel
A didergő hajnal.
Előtte nyargal
A szélfútta éj.
Útjukat állja
Délhez közeledvén
Fényben tündöklő
Aranyos meredély.
Délután szendergő
Megnyúló árnyék
Omlik a fákról,
Kúszik a fény.
Puhapihe párnákon
Oson az este,
Feltámad álmából
Újra a szél.
Átveszi birodalmát
A langymeleg éj.
Fáradt lelkemnek
Ad nyugodalmat
Egy puha levél.
Messziről halk zenét hoz
A kóborgó szél.
Álomra hajtja fejét
A holnapi remény.

2017.
Megjegyzés: Szép, dallamos dal.
36. MIKOR MENTEM...
Mikor mentem a borospince felé
Még az üvegek is sírtak,
Udvaromban bánatukban
Az ecetfák is kinyíltak.
Nem vagyok én részeg, csak boros.
Nem keskeny az utca, csak szoros.
Nem tántorgom, csak a lépést cifrázom,
Ez nékem egy régi szokásom.
Cserepes a házunk teteje,
Cseréppel van a köcsögfa tele.
Kirakták a fazekakat száradni,
Melléjük a gazdát kijózanodni.
Piros téglából van kirakva a járda.
Ha lenne babám, nem volnék oly árva,
Nem járnék a sárban kopogós csizmában,
Hervadt őszi rózsák hullanak utánam.
Sötétedik, jön az esti zápor.
Messze hallik számról a fohászom.
Hogyha egyszer leányeső esne,
Énreám is hullhatna egy cseppje.
2016. október 10.
Megjegyzés: Bordal.
37. APHRODITÉ TÁNCA
A TENGER SZERELMESE
Íme egy szobor!
Fémbe szilárdult szellemed lelke,
S dobban a szív,
Ha bronz fénye csillan.
A tenger hűvös leheletét
Hozza feléd a szél.
Sószagú szellő simítja melled,
Ragyog a Nap reád.
Visszacsillámlik a vízről a fény.
Égeti a bőröd és a szíved.
Aranynarancs ragyog az ágon,
Csordul belőle isteni nektár.
Hűvös kristálykehelyben
Kínálják Neked,
Hogy enyhítse szomjadat.
S akkor elindultál felém.
Szikrázó habokkal játszott a napfény.
Megannyi villám cikázott...
Melyet Zeusz szórt egykoron.
S körtáncot lejt a három Grácia
A parti homokon.
Kendőjük lobog aphroditéi testük után.
Kifeszítik a habfehér lepleket,
Akár Nausziké, a parti fövenyre,
Hadd vesse reá pillantását Hélios.
Pajkos, jó szagú szellő
Űzi a gördülő habokat,
S hullámok nyaldossák a fehér köveket.
Halkan lágy zene dallama száll,
Beléd bújik a muzsika.
A tenger, a Napfény, s Ámor telíti lelkedet,
S megérinti szívedet a szerelem...
AKROPOLIS
ISTENEK KÖVEI
KÖVEK ISTENEI
ISTENI KÖVEK
KŐISTENEK.
2018. 03 26.
Megjegyzés: Görög dal.
38. KERINGŐ
ŐSZÜLŐ SZERENÁD
Egy szép keringő
Messze száll,
Óvatlanul betalál
A sarki ház
Ablakán.
Minden este
Nyitva áll,
Engem mindig
Oda vár.
Szívszédítő
Dallamán,
Ahol két megfáradt lélek
Egymásra talál.
Tombol a nyár.
Keringve, szállva,
A dal dallamára,
Szerelemre várva,
Az álom elrepül.
S ott vagy az ágyban
Újra egyedül.
2017. augusztus 24.
Megjegyzés: Keringő.
39. TÁNCOLÓ ASSZONY
RÁM VÁR EGY ASSZONY
Itt áll egy asszony,
Kezeit nyújtja felém.
Rám vár egy asszony,
Rajongva szalad elém.
Törékeny asszony,
Simogat, sírva nevet rám,
Odaborulva vállamra
Folyik rá forró könnye.
Szeretlek asszonyom,
Most és mindörökre.
Szerelmes asszony,
Szívedet nyújtod felém.
Remegő testedben
Küzd a vágy s az erény.
Bocsásd meg asszony,
Ha melletted bűnben élek.
Elrohannak gyorsan
A hamiskodó,
Fiatal évek.
Szeretlek asszonyom.
Féltelek,
S én is félek.
Vágtatva száguld el
Velünk már az élet.
Vajon mit ró ki ránk
Majd a végítélet?
S mire kihunynak belőlünk a fények,
Végül megajándékozott engemet
Magával örökre
Egy asszony.
2018. 03 18.

Megjegyzés: Szenvedélyes dal
40. TÁNCOSOM, TE GYÖNYÖRŰ
FARSANG IDEJÉN
Táncoló lábak
Keringve szállnak,
A szoknya perdül,
Toppan a láb.
Kecses kéz lendül,
Zeneszó csendül,
Dobbanó lábam
Ne add alább!
Suhogó selyem
Omlik vállára,
Kezemmel óvom
Csöpp derekát.
Mosolyog ajka,
Két szeme sarka,
Megsimogatom
Barna haját.
Karomba tartva,
Átérzem rajta,
A szerelemnek
Bódulatát.
Tündöklő arca
Jól felnagyítja
A báli terem
Ragyogását.
Sudár alakja,
Víg jelmez rajta,
Farsangi bálon
Álarc takarja
Szép orcáját.
2017
Megjegyzés: Keringő.
41. TÜNDÉR
Tavaszi szélben
Lenge leányka.
Szoknyája perdül,
Indul a táncba.
Siklik a teste,
Omlik ruhája.
Messzire hallik
Szél fuvolája.
Indul tavaszból,
Szökken a nyárba.
Ősz fuvallatja
Télben találja.
2006. február 8.
Megjegyzés: Dallamos vers a négy évszakról

42. TÜNDÉRLÁBAKON
TAVASZI DALLAMOK
1. Versszak
Tavaszi szélben
Lenge leányka
Szoknyája perdül,
Indul a táncba.
Siklik a teste,
Omlik ruhája.
Messzire hallik
Szélfuvolája.
Refrén:
Harmatot a fűről
Verte le bokája.
Topogott a porban
Mezítelen lába.
Aranyos cipője
Beragadt a sárba.
Ropogott a hóban
Piros kis csizmája.
2. versszak
Két apró lába
Fut a világba.
Négy ifjú legény
Szalad utána.
Indul tavaszból,
Szökken a nyárba.
Ősz fuvallatja,
Télben találja.
Refrén:
Refrén:
2017 tavaszán
Megjegyzés: Dallamos, lírai dal
43. TAVASZI DALLAMOK
Hajnal hasadása
Napfény ragyogása.
Tarka, színes világ
Fény és aranysugár.
REFRÉN:
Hinni kell, hogy
Jön egy vidámabb,
Hinni kell, hogy
Jön egy szebb világ.
Hinni kell, hogy
Amit itt láthatsz,
Egyszer igaz lesz
Talán.
Május a napfény hava,
Kislány, siess haza.
Vár Rád a szerelmed,
Nem kell Tőle félned.
REFRÉN:
Tavasz dallamára
Mezők virágára
Csokrok illatára,
Vágyik ifjú szívünk.
Népek okulása,
Nemzet rajongása.
Magas fűben jár a kislány,
Jó barátom, emlékezz rám.
REFRÉN:
2017 tavaszán
Megjegyzés: Kellemes, dallamos, lírai dal.
44. ÁLLOK AZ ÚTON
ÚTSZÉLI RAP
Állok az úton,
Várom a csodát,
De nem jön más,
Csak a busz.
Sötétbe nézek,
Nem látlak téged,
Önmagad elől
Nincs hova fuss.
Az életképek
Örökre szépek.
Illatos virággal
Tarka a rét.
Bárhova futsz is,
Ahova jutsz is,
Mindenhol vár rád
Egy menedék.
Alatta szakadék.
Az élet egésze
Években nézve,
Napokban mérve
Csak töredék.
Bársonyos égen
Bárányok úsznak,
Szürke gomolyban
Szalad a nyáj.
Lassan fejedre,
Csendben, merengve,
Reáalkonyul
A homály.
2012

Megjegyzés: Rap.
45. ÁLOM ÉS VALÓSÁG
UTCASARKI RAP
ÉLETMESE
Álom és valóság
Két különböző dolog,
Álom és valóság,
Egymástól oly távol áll.
Álom és valóság,
Ebből az álom egyszerű,
Álom és valóság,
A valóság meg nagyszerű.
Állnak a lányok a
Rákóczy téren
A húszas éveik legelején,
Miniszoknyában nyáron is fáznak.
Gyere el vélem, te szőke legény.
Foguk hiányzik,
Nincs is rá szükség elöl.
Egyik retiküljével torolja a sértést.
Ötszáz forintos szajha
Ehhez ennyi elég.
Mondja a nő,
S lépcsőházban bambán
Ezer forintért is
Korlátra könyököl ő.
S elsütik a vágy
Utolsó sóhaját.
S jönnek a lányok
A szemrevalók,
Állnak ki mustrára,
Mert szófogadók,
Ha szólítja őket a strici,
De bőrét a
Vásárra ő viszi.
Kevés pénzt kap az iparért,
De otthon ordít az ivadék.
Isten áldja a tisztes ipart.
Egykoron szép arca
Megkopott mára,
Sok pénz kell ruhára,
Kevés a kajára.
Még több drogra és piára.
Néha ő dönti el,
Fekve vagy állva.
Itt már nem kell
Várni a csodára.
Álom és valóság
Két különböző dolog,
Egymástól oly távol áll
De van egy titkom,
Nektek elárulom
Senki sem tudja,
Hogy miről álmodom.
2012
Megjegyzés: Rap.

46. HAMIS A DAL
Hamis a dal
Hamis a szó
Hamis a bók
Hamis a csók.
Hamis a kérdésre a felelet,
Amit senki fel sem tett.
Hamis a fej
Hamis a jel.
Hamis a térkép
Hamis a hely.
Hamis a kérdésre a felelet,
Amire senki nem felelt.
Hamis a súly
Hamis a méret
Hamis a halál
Hamis az élet.
Hamis a kérdésre a felelet,
Amit senki nem felejt.
Hamis az étel,
Hamis a métely.
Hamis a féreg,
Hamis a méreg.
Hamis a kérdésre a felelet,
Amit senki nem mérlegelt.
Hamis a baba,
Hamis a mama.
Hamis a drog,
Hamis a jog.
Hamis a kérdésre a felelet,
Amit követni nem lehet.
Hamis a dal
Hamis a siker.
Hamis a szöveg,
Hamis a hitel.
Hamis a kérdésre a felelet,
Amire senki nem figyel.
REFRÉN:
Zeng szívünkben a
Magasztos szimfónia,
De hamis bennünk
A harmónia.
Hamis a dal és
A vízió,
Hamis, csalfa
Illúzió.
Hamis a kéz,
Hamis a méz,
Hamis a bor,
Hamis a kor.
Hamis a kérdésre a felelet,
Hogy mindettől jobb lehet.
Hamis a dal,
Becsap, ha akar,
Ha hittel énekeled
Őszinte szószólód lehet.
2012
2017
Megjegyzés: Egy kuplé.
47. JÖN AZ URAM HAZAFELÉ
Jön az uram hazafelé,
Kimegyek az úton elé.
Mindkét szélén jön egyszerre,
Kérőn nézek az egekre,
Hogy a Devla jól megverje.
Borosüveg a zsebében,
Virágcsokor a kezében.
Mikor meglát, térdre esve
Könyörög, hogy vezessem be,
Az ágyába fektessem le.
Kéri, feküdjek melléje,
Hogy a huzat őt ne érje
Ráüssek-e a fejére?
De mire, hogy odaérek,
Elszállt belőlem a méreg.
2012
Megjegyzés: Cigánydal.
48. ÖSSZEGYŰJTÖK SZÁRAZ ÁGAT...
Összegyűjtök
Száraz ágat.
Megfőzöm a
Vacsorádat.
Megágyazom
Majd az ágyat.
Csókolom a
Csókos szádat.
Kimegyek a
Kocsiútra.
Megnézem, hogy
Jössz-e rajta.
Jössz-e rajta
Hazafelé.
Kiállok a
Kapu elé.
Várlak haza
Nemhiába.
Csókot adok
Nemsokára.
2012
Megjegyzés: Cigánydal.
49. TÖRTÉNETEK A VÁSÁRBAN
Nagy a zsivaj a vásárban,
Olyan mint egy cigánybálban.
Szól a zene meg a nóta,
Mintha lakodalom volna.
Kimentem én a vásárba,
Járt a kártya, meg a kocka.
Gyors voltam én, mint a rokka,
Rátaláltam a pirosra.
Jön a babám haza este,
Jegykendőmet elvesztette.
Letért ő a kövesútról,
Eltévedt a gyalogúton.
Visszament, hogy megkeresse,
Másnap reggel meg is lelte.
Hogy az utat el ne vétse,
Cigánybanda elkísérte.
Madárka ül száraz ágon,
Jól megy dolga e világon,
Én is felülök egy fára,
Úgy fütyülök a világra.
2012
Megjegyzés: Cigánydal.
50. A VÉN HUSZÁR NÓTÁJA
1848-49 EMLÉKÉRE.
KATONA NÓTA
Öreg huszárnak
Rozsdás a kardja.
Sárga lovának
Kopott a patkója.
Nem vágtat már rajta
Fényes diadalra.
Behúzódik estig
Útszéli csárdába.
A vén cigánybanda
Kérdi: mi a strófa?
Öreg huszárlónak
Földig ér a farka.
Csaplárosné lelkem,
Bort hozz a kancsóba.
Előkívánkozik
Egy-egy huszárnóta.
Sárga lovam
Megbotlott a határba.
Rosszul ugrott
Be a rövid vágtába.
Vigyázz lovam,
Vigyázz a vezényszóra.
Jobban tudod,
Mint egy bundás regruta.
Ügyelj lovam,
Ügyelj a harsonára,
Nemsokára
Indulunk a csatába.
A sok vitéz
Bevágtat a halálba.
Öreg huszárt
Rákötik a lovára.
Így indul el
Vissza a táborába.
Megmutatja
Merre van a hazája.
2012
Megjegyzés: Hallgató.
51. LOCCS
HÚSVÉTI LOCSOLÓVERS
Esztendő múltával
Eljöttem Tehozzád,
Megöntözni Téged.
Tedd alám a széket,
Úgy könnyen fölérlek.
Messziről jöttem.
Hogy hamar ideérjek,
Majdnemcsak repültem.
Félúton a kútból
Vizet merítettem.
Most itt állok előtted,
S tátva van a szám,
Szépségedet látva,
Drága violám.
Tessék hát forrásvíz,
Hogy el ne hervadjál.
Esztendő múltáig
Gyöngyen illatozzál.
2018. Húsvétján
Megjegyzés: Hölgyek és Urak: készüljetek. Kézcsókom a hölgyeknek. Loccs...
52. MEGSZÓLALOK
EGYÉNI HITVALLÁS
A tribünön és
A szószéken
Én nem értem el
Semmilyen sikert,
Számomra csak a
Katedra és a
Színpad termett
Némi babért.
Igazán nem is
Törtem magam
Efféle jutalomért,
De mondanivalóm van
Erről a cudar világról,
S magányomból
Csak az írással
Tudok kitörni,
A magyarok
Gyönyörű nyelvén
Sokakkal pörölni.
Hangos, hamis szóra
Magamat nem ragadtatom,
Mint némely
Szószátyár szónokok,
Nem mondok szónoklatot.
A literatúra az,
Amivel dicsően szólhatok,
Mondom, mondom
A magamét
Míg levegőt kapok,
Amíg a Teremtő akarja:
Megszólalok.
2012. augusztus 1.
53. FUK INDULÓ
Menjünk egy túrára a FUK-kal.
Jobb lesz százszor, mint IBUSZ-szal.
Jutalmad nem maradhat el,
Élményekkel gazdagabb leszel.
Tekints a társaidra kérlek,
S játsszál vidáman velünk
Dalolj, ha úgy akarja kedved,
Énekeld a FUK-osok dalát.
1. vers:
Megy az úton át, egy vidám társaság,
Bátor és merész, mindig tettre kész.
Valaki kiáll a hosszú sor elé,
S büszkén kiált a barátja felé.
REFRÉN
2. vers
Alföld síkjai, hegyek szirtjei
Várnak már ránk várak romjai.
A sok jó barát, a tűzön s vízen át
Énekli majd a FUK-osok dalát.
REFRÉN
3. vers
Egy vidám mozgalmas hétvége
Elfelejtet minden bút veled,
Friss lesz az elméd és a tested,
Énekeld a Fukkosok dalát!
REFRÉN
2006. március 23.

Megjegyzés: Induló.

Ez volt az első, a ’70-es években megjelent vers, mely pályázatot nyert. A Szinkron együttes megzenésítette és évekig játszotta. Rádióban is többször hallhattuk.
FUK = Fiatal Utazók Klubja
54. KÍNAI MESÉK VILÁGA
Falu végén bambusz nád,
abból lesz a palotád.
bambusz nádból bambusz ház,
bambuszvázú pagodád.
egy sor rizs és egy sor nád,
megint rizs és megint nád,
pálmaboruk meginnád.
sárkányfejű kavalkád,
tekerődzik a világ.
napfény világítson rád,
legyen neked szép hazád.
minden dalod tanulság,
cifra sarkú palotád,
igyad meg a zöld teád.
lábod síkra, hegyre hág,
mérföldnyi a távolság,
folyók végén tenger vár.
lámpás fénye vetül rád,
igyál rizsből pálinkát,
lássál sok-sok új csodát,
rizsültetők kalapját,
vízben állók alakját,
bivalyoknak nagy szarvát,
faekével vizet szánt,
sárga fényű nagy ország.
keleti mesék világa,
rég elmúltak kavalkádja,
újdonságok várománya.
Nagyfal védte ősi hon,
világűr is behódol,
űrhajónk is elstartol,
állomás várja a Holdon.
Szekszárd, 2018. február 03.
Megjegyzés: Kínai dallamokra.
55. EGY CSÉSZE FORRÓ KÍNAI ZÖLD TEA
Korábban kel itt a Nap,
mint a világ más féltekén,
sokaknak álmai hona,
ez itt már a mesés Ázsia.
fény vetül a pagodákra,
Peking tiltott palotáinak
titkos rejtekén.
ősi falakon kúszik a fény,
délhez közeledvén aranyos meredély.
évezredek titkait rejtette sokáig el,
de felfedi most már az érdeklődő ember előtt,
császárok kincseit mutatja a sírhalmok belseje most,
agyagkatonák ezrei
őrizték a fejedelmi álmot.
megismerheted mindezt, akár
a sanghaji sárga villamost.
remegő rizs a porcelán tálon,
artistaként eszem pálcikával,
testemet hűsíti forró zöld tea,
asztalom remeke a porcelán váza.
édes savanyú mártásokban
roppantja bőrét a narancsos kacsa.
halmokban álló rizsek milliónyi válfaja.
kristálypohárban ontja illatát
a mandarinos nektár.
hűsíti testedet, és lelkedet,
érvényesül a külcsín és a belbecs.
puha selyempárnákon
oson a langyos éj,
selyemre esznek a hernyók,
ezernyi eperfa levél,
begubódzik az évszázados remény.
a selyemúton újra száll
karavánok nehéz pora.
követi őket cirkuszosok
hajfonaton függő artisták varázslata.
lampionok sora úszik a Sárga folyón,
a tenger felé,
gyöngysorok folyama,
pekingi madárfészek a modern kor hona,
ráborul az alkony a kínai nagy falra.
huntól, mongoltól hazájukat védő hősök,
s rabszolgahadak végső otthona.
bekevert főtt rizs örökös állaga,
masszív a védfalban.
évezredek keverednek,
fűszerek, ételek, nektárok,
émelyítő illata,
illatkavalkád orgia,
és a puskapor szaga,
mit szorgalmas emberek alkottak egykoron,
alázat és a fegyelem kitartó sora.
katapulták suhogó kolonca,
üvöltő kémek elhaló sikolya,
tűzijátékok varázslata,
iránytűk északi sarkcsillaga,
földrengést jelző, golyót köpő béka.
megannyi csoda.
eljut lassan mindenhova.
kínai embereket véd,
az évezredes rítus,
mereven ülő Buddha...
s a sok ősi dinasztia.
a lámpással kitömött
színes szalaggal átszőtt,
hosszasan tekergő
sárkányok csattogó fogsora.
messziről halk zenét hoz
a kóborló szél.
álomra hajtja fejét
s kissé megpihen,
a tovafutó remény.
s velem is elszalad néha,
a riksa kuli kocsija.
s mindvégig elvarázsol
egy forró, zöld tea.
Wen Ti
Szekszárd, 2018. január 07.
Megjegyzés: Kínai dallamokra
56. ZÁSZLÓNKAT LOBOGTASD
AZ 1956-OS FORRADALOM LEVERÉSÉNEK HATVANADIK ÉVFORDULÓJÁRA
DALSZÖVEG A LAZIO INDULÓJÁNAK DALLAMÁRA
Előre, hazánkért harcba,
Előre, fel barikádra!
Hideg kövek közt süvítve
Fütyül a gyilkos golyó.
Harcra fel mind, pesti srácok,
Új fényre vágyik otthonunk
Harcra fel hát édes hazánkért,
Győzni kell vagy mind meghalunk.
Emeld fel a zászlót magasra,
Messziről lássa ki akarja,
Diadémként kússzon a falra,
Ragyog a forradalom arca.
Sokan elhulltak a harcban,
Testvér, segíts, ha baj van!
Hőseink védőn takarja
Bajtársak ölelő karja.
Harckocsi földünk tapodja,
Halottjaink hordják halomra,
Testüket lovak tapossák,
Vérüktől piros a barikád.
Alföld síkja, hegyek szirtje,
Vár rájuk ős Buda bérce.
A sok jó barát énekli majd
Dicsőink hősi dalát.
REFRÉN
Nem zeng már dalt sokak ajka,
Testüket bús rög takarja,
Lobog felettük a zászló,
Messzire hallik a jajszó.
Távolból hívnak az álmok,
Idegen föld lett hazátok.
Minden este visszaszálltok,
Az ősi hon vár reátok.
Európa közepén éltek
Dicső vakító fényben.
Már csitul a fájdalom árja,
Mikor jön lelketek vigaszsága.
Ott küzdelmes a világ,
Hol a virágot tapossák,
Akkor ontja leginkább
Mámorító illatát.
REFRÉN
Zászlóinkat vezesd
Hős diadalra.
Ajkunkat dicsőség
Fakassza dalra.
Lobogónk zúg el a széllel,
Süvítve vezérel éllel.
Hiányzik róla a címer,
Diadalra száguld
Éjt kergető hévvel.
Regéket mesél
Régmúlt emlékével.
Vidáman lobog
Új idők szelével,
Napi forradalmunk
Meghitt erejével.
Zászlónkat lobogtasd
Örök dicsőséggel.
Az ellen, ha elébünk áll,
Nem nézi azt ki a magyar,
Kivégzi mindazokat,
Ki a nemzetben egyet akar.
S ha majd száz év elmúltával
Megkérdezi gyermekünk,
Miből mivé lettünk,
Büszkén mondhassuk el neki,
Él még hős nemzetünk.
Gondold meg ifjúi szívvel,
Téged is dologra várnak,
Reád is szüksége van már
E Honban a Hazának.
Pusztulnunk nem kell ma már,
Éljünk ezen ősi földön,
Ha el is buknánk talán,
Dolgunkat tenni muszáj.
REFRÉN
Szekszárd, 2016. november 04.
Megjegyzés: Induló.
Hogy ki nyerte a dalversenyt? Hát nem én.
57. CIRKUSZI CSODÁK
PARÁZS VARÁZS
Sátor előtt marsot fújnak
nagydobokkal üstdobolnak
bohócokkal hívogatnak
pereceket osztogatnak
nevet kinek foga rése
akár cirkuszkerítése
botlanak a sátorvasban
cirkusz nevére mutatva
reklámfény a kupolában
hirdeti a nagyvilágba
csoda készül a manézsban
páholyokba invitálnak
gukkereket is kínálnak
ponyvák között bevonulnak
artistái a világnak
kerek szemek kitágulnak
gyermek lelkek csodát várnak
porondszolgák sorfalat állnak
fűrészporos manézs felett
reflektorok fényesednek
porondmester frakkban lép fel
karmester egy tust vezényel
akár egy művész
ott áll egy bűvész
hinta leng a levegőben
csodás a hölgy csupa tüllben
fogóember vasmarokkal
kezét várja biztonsággal
légtornász csuklója kattan
dobpergésre cintál csattan
műsor végén háló huppan
egy nagy gömbön zsonglőr döncöl
levegőben labda röpköd
tűzkarikák s buzogány
villám kézzel hajigál
néhányat lábbal is csinálna
megtapsolja egy fóka
orrán pörög a labda
hajfonaton függeszkednek
fent a légben baletteznek
kitárt karral forgolódnak
ferde szemmel morgolódnak
kínaiak sárga fényben
tündökölnek kék selyemben
piros csizmával toppantva
dobbantóról felugorva
szaltóznak a levegőben
lovagolnak a westernben
apró póni fut utánuk
bóbitája áll rezegve
majom huppan a nyeregbe
kalapjával lengedezve
kupoláról leeresztve
medve mászik a kötélre
végén hogyha jó a kedve
vidáman táncol a medve
a porondon bohóc várja
füléig ér piros szája
orra krumpli haja kóc
ilyen ember a bohóc
kockás nadrág nagycipő
kezdődik a hajcihő
ha elveszik amin játszik
azt kiáltja... van máásíííík
rúdra fut egy akrobata
nem ragacsos a talpa
két karjával átkarolja
lecsúszik ha azt akarja
lábán vállán feszül izma
ez az igazi karizma
besétál egy oroszlán
nem fér ki a rácson tán
utána egy orosz lány
mérges kígyó a nyakán
veszélyt sejtető nyaklánc
párduc ül a teve hátán
gepárd egy csíkos zebrán
paripákon lovagolnak
tűzkarikán átugornak
megindul a szafarin
vezeti egy beduin
lebukik a szaharai nap
elefántok trombitálnak
ormányukban faborotva
borbélymester fehér habja
felharsan az Aida
búcsút int sok artista
bevonulnak a dalra
vastaps a jutalma
véget ér a móka mára
kialszik a rivalda
éjszakába nyúló esten
a fények kihunynak csendben
vége a parázs varázsnak
a sok-sok élményt mindenki
elviszi magával.
Szekszárd, 2018. április 25.
Megjegyzés: Pörgős, indulós dal.
58. MAGOS JEGENYEFÁN
FADDI ÉTLAP
Magos jegenyefán
Palacsinta fészek.
Kedves sült galambom,
De szeretlek téged.
A paprikás csirke
Könnyen fölszáll oda.
Hervadj el, káposzta,
Nem eszlek meg soha.
Krumpli, zöldség, borsó,
Sült kacsához való,
Meg a párolt káposzta.
A bableves is úgy jó,
Ha belelép a disznó.
A csont mellett ízletesebb
A sült hús,
S a hústól jobb
A krumpli.
Ámen, domine.
Úgy legyen, uram!
Megjegyzés: Vidám dalocska
59. ALKOHOLISTA DALA
HÁZASSÁGI HIRDETÉS
Sör, bor, pálinka,
Lehetek-e boldog?
Jeligére a hirdetőbe.
Megjegyzés: Humoros kuplé.
60. SÖRDAL
HARMINC FOK FÖLÖTT
JÓDLI A PÜNKÖSDI SÖRFESZTIVÁLON
REFRÉN
Nyáron nem esik hó
A sört inni oly jó
Nélküle nehéz élni
Nem kell tőle félni.
O-ó O-ó O-ó
Két korsóval meg sem árt
De hogyha repetálsz
Akkor érzed jól magad
Hagyd otthon a gondodat.
O-ó O-ó O-ó
1.
A korsón lecsordul a hab
Átsüt rajta a Nap
Aranysárgán tündököl
Söröskancsót ragad
Szomjasan minden ököl.
2.
Igyunk még egy korsóval
Fűszerezzük meg gyorsan
Sok dallal, és jó szóval
Kár is lenne tán megitatni
Egy söröslóval.
2015 Pünkösdjén.
Megjegyzés: Jódli.
61. AZÉRT HALT MEG
SÍRFELIRAT A TANYA FALÁRA ÍRVA
BORDAL
Azért halt meg
A nagy vendi,
Búcsúztatván
Az Óévet,
Vizet adtak
Inni neki,
A bor hazájában,
Saját tanyájában.
Ha bort adtak
Volna neki,
Nem is ilyen
Duna vizet,
Mibe hal és
Béka vizelt,
Ma is élne
A nagy vendi,
Bizonyára.
Bort hoz elő,
Pince mélyről,
Nem is vizet,
Az a vendég,
Aki fizet.
Ki nem fizet,
Igyék vizet,
Hajnalán egy
SZÉP ÚJÉVNEK.
Házigazda
Nem sajnálja
A Kadarkát,
Isten tartsa
Jó szokását.
Éljen soká
A barátság.
Szexárd, 2018 Újév hajnalán
Megjegyzés: Bordal
62. VARIÁCIÓK
RIGMUSOK
Az én csizmám
Csikorgós, csikorgós.
Ingyen adta
A szatócs, a szatócs.
Azért adta ingyér
A szatócs, a szatócs,
Mert a csizmám
Csikorgós, csikorgós.
Az én csizmám csikorog, csikorog,
A varga meg vigyorog, vigyorog.
A varga azért vigyorog, vigyorog,
Mert a csizmám csikorog, csikorog.
Az én ágyam nyikorog, nyikorog,
Az asztalos mosolyog, mosolyog.
Az asztalos azért mosolyog, mosolyog,
Mert az ágyam nyikorog, nyikorog.
Az én kocsim zireg-zörög,
A lószerszám csireg-csörög.
Nem hallom, hogy csireg-csörög,
Mert a kocsim zireg-zörög.
2012
Megjegyzés: Rigmusok.

63. GENERÁCIÓS KÁN-KÁN
REFRÉN:
Mi nem csomót keresünk a kákán,
Kedvencünk a kán-kán.
Tiszta szívvel énekelünk.
Nézd meg, így táncol a Lenke,
Kicsit ügyetlenke,
De nem ment neki el a kedve.
Nézd most, hogy ugrál a Szandra,
Itt meg a Piroska.
Na még egyszer újrakezdjük,
Mi nem csomót keresünk a kákán,
Kedvencünk a kán-kán,
Örömünkben táncra kelünk.
Nézd hogy ropja a Piroska,
Ebben a kis toppban
Csöpp lábát is felemeli.
Lám, hogy megnőtt a Szandra,
Szoknyát a magasba
Mily könnyedén emelgeti.
S a nézőknek ez jó.
Akkor mikor Lenke néni
Még picike lányka volt,
Az operett sikerében
Honthy Hanna lubickolt.
Azóta ő vette át
Mindenhol a szerepet
Örülünk, hogy mindannyiunk
Tyúkanyója lehetett.
REFRÉN.
Szeretem a Szandrát, Pirit,
Mint két kedves gyereket.
Örülök, hogy minden este
Velük együtt lehetek.
Énekelünk, táncolunk és
Jó nagyokat nevetünk.
Reméljük, hogy még sokáig
Hárman együtt lehetünk.
REFRÉN.
A fiatalság,
Ha elmúlik
Jön utána öregség.
Ezek úgy együtt járnak
Mint valami követség.
De mi hárman énekelünk,
Bennünk van a törekvés,
Generációt tart össze
E zenei szövetség.
REFRÉN.
REFRÉN.
2012
Megjegyzés: Színpadkép.
Szereplők: Lorán Lenke, Szánthó Alexandra, Kokas Piroska.
Jelmez: Kán-kán táncos ruha.
Kép: Jobbról Piroska, középen Szandra, balról Lenke.
Együtt énekelnek, táncolnak, s a láblengetésnél a magas Szandra a két kisebb szereplő hóna alá nyúl, segítve őket.
Lorán Lenke rájátszik az öregségre.
Zene: A kán-kán dallamára.
64. NYITVA VAN A...
Nyitva van a kocsmaajtó,
Kihallatszik a zeneszó.
Néhány pohár jó bor mellett
Jaj, de szépen énekelnek.
Elhallatszik jó messzire,
Talán a falu végére.
Ott hallgatja öreg néne,
Belehasít a szívébe.
Mintha csak bús dalt húznának,
Kihallatszik a búbánat.
Búcsút inthet a fiának,
Holnap viszik katonának.
Barna kislány törli szemét,
Sajnálja a szeretőjét.
Édesanyja vigasztalja,
Három évig sirathatja.
Szüksége van a császárnak,
Azért viszik katonának.
Inkább menne ő huszárnak,
Szükség van rá a Hazának.
2012
Megjegyzés: Nóta. Hallgató.
65. NYISTA BÚZA
OROSZ LÁNY PARÓDIA
RÁZ, DVÁ, TRI.
Nyista búza
Nyista kukorica.
Iván, Szergej
Megy a kolhozba.
Szívét nékik
Ígérte Katyusa
Hogyha be lesz
Hordva az árpa.
Ellopták az
Oroszok a Doxát
Kergetik a
Szőke Katyusát.
Megitták a
Muzsikok a vodkát,
Mert nem tartotta
Beígért szavát.
Szívét nékik
Ígérte Katyusa,
Hogyha be lesz
Hordva a búza.
2012
Megjegyzés: Orosz dallamokkal
66. PÜNKÖSDI ZÁPOR
Sötét felhők
Fenekednek
Fenn a magas
Égben.
Így vagyon ez
Pünkösd napján
Csaknem minden
Évben.
A pünkösdi
Vízözön
Elverte a
Vetést.
A faluban
Harangszóval
Védik meg a
Termést.
Elhalkul a
Harangozás,
El is áll a
Zápor.
Felhők mögül
Kibújik a
Nap sugára
Százszor.
2012
Megjegyzés: A vers hangos linkje: https://www.youtube.com/watch?v=UEZEl7PrWig 
Elmondja Ilosvay Egyed Katalin
A Guszti Rádió adása, Ausztrália
67. SÁRGA RÉPA, ZÖLD RETÖK
Sárga répa, tejbe tök,
Szép kisleányt keresök.
Láttam egyet a rétön,
Kedvesem lesz a hétön.
Sárga répa, zöld retök,
Barna kislányt szeretök.
Sokszor ő is rámnevöt,
Szeretni fog engemöt.
2012. 11. 11.
Megjegyzés: Szögedi dal pösze lánynak.
68. SÁROS AZ ÚT...
PÜNKÖSDI KÖSZÖNTŐ SZERENÁD
Sáros az út
Két oldala
Hát középen
Járok.
Zápor esett
Az éjszaka
Megtellett az
Árok.
Útközepén
Megyek Hozzád
Kerülöm a
Tócsát,
Nem sáros a
Csizmám talpa,
Amin járok
Hozzád.
Kivikszolom
Minden este
Fényesre a
Csizmám,
Olyan fényes,
Hogy tükrében
Meglátom az
Orcád.
Ablakodnál
Eldalolok
Egy szerelmes
Nótát.
Fogadd tőlem
Ezt a csokor
Szép pünkösdi
Rózsát.
2018 Pünkösdjén
Megjegyzés: Csárdás Pünkösd ünnepét köszöntöm.
Az éjszaka hatalmas zápor öntötte el Szekszárdot, így most aktuális is a dalom.
Minden hölgynek szóljon este ez a szerenád.
Ablakban a gyertyák mellőzését kérem,
Nehogy a függöny megégjen.
De ha a dalt fogadta, és a gyertyát kitette, megadózok érte.
Kértek rá diót?
Hangosvers, meghallgatható a Youtube-on is.
Pünkösdi zápor
Elmondja: Ilosvay Egyed Katalin
A Guszti Rádió adásából, Ausztrália
https://www.youtube.com/watch?v=UEZEl7PrWig 
A Sáros az út c. vers hangos linkje
Elmondja: Ilosvay Egyed Katalin.
https://www.youtube.com/watch?v=euTpG4wi4QA&t=8s 

69. ANGYAL A SZÉLLEL
Egy angyal
Hírt hozott a Földre,
Gyarló embereknek
Gyönyörűségére.
Angyal szállt az égen,
Elsuhant csendesen.
Lángot vitt kezében,
Ragyogó fényesen.
Angyal szállt az égen
Éj sötétjében.
Angyal szállt az égen,
Halk suhogással.
Kezében lángot vitt
Fényes ragyogással.
Oszlatni sötétet,
Elhozni a fényt,
Hitet vesztett
Embereknek
Mondani az igét.
A megváltást várva,
Az utolsó reményt.
Elhozva az utolsó esélyt.
Tömjén füstjén át
Érezni az erényt.
Angyal szállt az égen,
Elsuhant csendesen.
Lángot vitt kezében,
Ragyogón, fényesen.
Az ige megtestesült
Betlehemben.
Egy angyal hozta a hírt a széllel.
2016 Karácsonyán
Megjegyzés: Karácsonyi dal
https://www.youtube.com/watch?v=wM4_T9vCJfg 
https://www.youtube.com/watch?v=DdMjmHxxl9U 
70. ANYÁK NAPI BŰNBÁNAT
ÉDESANYÁNK
Szűk kicsi utcán
Görbe anyóka
Fiait várja
Éhes a szóra.
Hol? Merre járnak?
Tékozló vággyal,
Korgó gyomorral,
Üres iszákkal.
Cipőjük elnyűtt,
Ép-e a testük?
Idő viharában
Megtört-e lelkük?
Kimegy minden este
Utca elejére,
Anyai szíve
Bánattal telítve.
Sok éve várja,
Kapuja tárva,
Minden bűnük
Rég megbocsátva.
Megbánva bűneink,
De mindhiába,
Sírva borulunk
Sötét sírjára.
2018 Anyák napjára
Megjegyzés: Lírai dal.
71. KAKASDI SVÁB DALLAMOK
Czurük vissza
Három ház.
Itt lakik a
Müller Hánz.
Egy pohár wein,
Meg egy snapsz.
Ha nem iszol,
Stuplit kapsz.
Iszik öreg
Meizinger,
Soká lesz, míg
Ő felkel.
Meghalt ma az
Öreg Fux,
Beleesett,
Volt nagy zsupsz.
De ez nem vicc
Őneki,
Meghalt az fix,
Slussz neki.
Elvitte egy
Üveg rum,
Bizony ez már
Skandallum.
Nyitják neki
A kaput,
Odamondják
Ez kaputt.
Kocsma előtt
Elhasalt,
Sok volt neki
Ez a harc.
Nem süt reá
Már a Nap.
2012

Megjegyzés: Sramli.
72. TÓPARTI IDILL
Tó vize csillan
Csónak, ha lendül,
Evező lapátról
Csordul a víz.
Fodrozó habok
Csitulnak a parton,
Homokos fövenyről
Omlik a lábnyom.
Part menti fákról
Lehull a levél,
Sárguló színben
Úszik a vízben.
Ezüstös vértű
Hal háta villan,
Sütkérezni jött fel
A vakító napban.
Pikkelyes páncélja
Nem védi a bajban.
Sirályhad elől
Mély vízbe illan.
Vadkacsa búvik
Nádas rejtekében,
Fiait hozza
Mutatni serényen.
Lebukó napnak
Hamvadó fényében
Megnyúló árnyék
Piroslik a légben.
Elcsitul a zaj.
Nád dalol a szélben.
Vízi tündér hangja
Csendül az éjben.
Hűvös ezüst fényében
Csak a hold ragyog.
Bársonyos égbolt
Gyújt hozzá
Millió csillagot.
2006. február.
Megjegyzés: Lírai műdal

73. BOSZORKÁNYTÁNC
A BOSZORKÁNYOKNAK ÉS A FŐÖRDÖGÖKNEK
Csörren a dob,
A boszorkány táncol.
Szoknyája lendül,
Ha perdül százszor...
Boszorkányok gyülekeznek
Boszorkányszombaton.
Szipirtyók és Szipirtyókák.
Látszani engedik
Lápi rémek vigyorát.
Csörren a dob,
Az ördöglány táncol.
Szoknyája lendül,
Ha perdül százszor.
Ördögkerékhez
Fekete macskát láncol.
Homokóráján pereg
A szürke homok,
Mint parti fövenyen,
Elomlanak a nyomok.
Pattog a tűz,
Vörös-sárga lángja lobog.
Ördög fiak kezében
Peregnek a dobok.
Férfiak meztelen talpa
Ütemre dobog.
Ősi kovácsok tüzes
Szelleme forog
Itt ebben a táncban.
Énekszó csendül,
Szoknya ránca rezdül.
Vörös fejű ördögök
Ezüstszarva csillan
Pokol tüzéből
Kénköves füst illan.
Fekete kondérban
Bájital rotyog,
Kígyómáj és békaháj,
Kormos padlón
Láncos bot kopog.
Boszorkák szaladnak
Az izzó parázson át,
Testük bujaságra csábít,
Ruhájuk lobot vet,
Levetik, sarokba dobják.
Meztelenül folyik
Tovább a tánc.
Főördög kezében
Csörög a lánc.
Önkívületében
Csókot vált a
Vonagló nőkkel.
Az orgia éjfélkor
Tetőfokára hág,
Senki nem alhatik.
Míg az eszelős tánc
És a zene
Lelohad hajnalig.
Csak egy gyertya pislog,
Mutatja az utat.
Bódult pokolnépek
Falnak dőlve horkolnak,
Mindegyik kimulatta magát,
S káromkodtak egyet:
„Az angyalát.”
S a zizegő szalmán
Sorba lepihennek,
S kéngőztől hurutos
Tücskök hegedülnek.
2016. 04 02.

Megjegyzés: Ördögi dal.
74. GYÖNGYHÁZ NYELŰ KISKÉSEM
Gyöngyház nyelű a késem, a késem,
Barna lány a szerelmem, szerelmem.
Elveszett a kiskésem, kiskésem,
Elhagyott a szerelmem, szerelmem.
Milyen ember az olyan,
Akinek kése és
Szeretője nincsen.
Megtaláltam a késem,
Visszajött a szerelmem.
Nem kell újat keresnem.
A régit elöl
Kieresztem,
Az újat hátul
Beengedem.
2012
Megjegyzés: Népies ritmusok.
75. ÉDESANYÁM HÁZA FELÉ...
Édesanyám
Háza felé
Fővégről kell
Bemenni.
De szeretnék
Minden este
A babámmal
Beszélni.
Megkérdezném
Tőle azt, hogy
Mondja nekem
Mit akar?
Minden este
Aranyszőrű
Subájával
Betakar.
Megcsókolom
Én alatta,
Örömében
Visszaadja.
2012
Megjegyzés: Kesergő. 
76. ÉDESAPÁM PINCÉJÉBEN
Van Apámnak
A pince mélyén
Jó bora.
Átjön hozzánk
A szomszédból
A Jóska.
Dicsekszik, hogy
Van már neki
Hat holdja.
Megnősülne,
Ha apám
Odaadna.
Míg megissza
Poharából
A lőrét,
Addig én meg
Kiakasztom
Pitvarunkba
A szűrét.
Van már nekem
Szép szeretőm,
A Pista.
Bizonyisten
Nincsen neki
Hat holdja.
Mégis mindig
Hetykén áll a
Kalapja.
Minden este
Kimegyek
Eléje a
Kapuba.
2012
Megjegyzés: Csárdás.
77. FRÖCCS
VIRGILL ZEMÁNEK DALA.
Pinceszeren, amikor már senki nem tudja a szöveget, de énekelni akar. 
A „Falu végén faragnak az ácsok” dallamára.
Láttál-e már vízben buborékot?
Láttál-e már vízben buborékot?
Ha nem láttál vízben buborékot,
Látsz majd egyszer vízben buborékot.
A változatosság jegyében, új variáció jön elő:
Láttál-e már borban buborékot?
Láttál-e már borban buborékot?
Ha nem láttál borban buborékot,
Látsz majd egyszer borban buborékot.
2012

Megjegyzés: Humoros rigmusok
78. GYERE VISSZA KEDVESEM
Vissza
Gyere vissza
Kedvesem gyere vissza
Kedvesem gyere vissza.
Kezdjük el megint újra
Emlékezz a szép napokra
Kezdjük el megint újra.
Szeretlek téged kedvesem.
Újra,
Újra,
ÚÚÚjra.
Vissza
Gyere vissza
Kedvesem gyere vissza
Kedvesem gyere vissza.
Kezdjük el megint újra
Emlékezz a szép napokra
Kezdjük el megint újra.
Szeretlek téged kedvesem.
Újra
Újra
ÚÚÚjra.
Kedvesem gyere vissza.
Óh igen gyere vissza.
2013. szeptember. 11.
Megjegyzés: Dallamos rock.
79. HANGOK A LÉGBEN
HANGOK A HAJNALI CSENDBEN
Fülemüle hangicsál,
Kis egérke rágicsál.
Ugró veréb csicsereg,
Füsti fecske ficsereg.
Uhu bagoly huhorász,
Csengős csikó nyihorász.
Kicsi kocsi csikorog,
Vásott kölyök vigyorog.
Farkas koma vicsorog,
Riadt madár rikoltoz.
Szarvas bika barcog,
Tavi béka vartyog.
Fapapucsod klaffog,
Gumicsizma cuppog.
Bőrbakancsod csattog,
Kukorica pattog.
Szélfútta fa tekereg,
Korhadt törzse nyekereg.
Száraz ága recseg-ropog,
Tarka harkály kipeg-kopog.
Gesztenye hull kopp-kopp,
Ugrik a nyúl hopp-hopp.
Szaladgálunk ide-oda,
Ezredéve idestova.
2016. május 13.
Megjegyzés: Gyermekhangra mondóka.
Gyermekdal.
80. HÉTKÖZNAPI CSODA
Hajnalban,
Mikor felhőt vet a folyó,
S ólomszürke pára
Lebeg a légben,
Hiábavalóságokkal
Elő ne hozakodj.
Ne háborgasd a
Felkelő Napot,
Van neki dolga
Éppen elég.
Minden reggel
Fel kell kínálnia
Aranytálcán
A ragyogást, s a fényt
Neked.
Megjegyzés: Kellemes lágy dallamra.
81. IDŐMÉRTÉKES VERSELÉS
Gondold meg, ifjú,
Téged is dologra várnak itt,
Reád is szüksége van,
E Honban a Hazának.
Pusztulnunk nem kell,
Éljünk ezen ősi földön, itt.
Ha el is bukunk talán,
Dolgunkat tenni muszáj.
2018. szeptember 11.
Megjegyzés:Talán egyszer valaki egy kőlapra felvési.
Hexameterben.
82. SZEKSZÁRDI SZÜRET
Szüretektől hangos a Bartina,
Visszhangozza a Kisbödő,
Gyermekzsivajtól lármás a dombtető.
Tarkálló szőlőn
Piroslik a levél,
Létől duzzadt fürtből
Lomhán csurog a vér.
Ujjával, mint üstdobos,
Bádogon dobol a puttonyos.
Tompán morog a daráló,
Musttal locsolják tengelyét,
Vidámabban lendül a kerék.
Friss csömögét marcangol
A henger a garaton.
Meghal a szem, de
Új élet erjed
Tüzes szekszárdi bor.
Vérszínben bugyog a kádról a must,
Csillámlik benne a gyertya fénye.
Csattog a prés ütemre,
Lécei közt csordul a lé.
Telik a csobolyó szaporán,
Tőtiklőn zúdul le az új bor.
Feszül az abrincs bilincse,
Hordódongára rásimul.
Mustgáz kluttyan a kotyogón,
Magas a szám a fokolón.
Tompán koppan a lopó az akonán,
Bíborszínű az üvegpohár.
Bársonyos íztől összefut
Szánkban a nyál.
Gőzölgő pörkölt illata száll.
Foghíjas tanyasoron,
A Kadarka utcán
Cefreszagot lehel a
Gaznőtte pinceszáj.
Régmúlt borok dicsőségéről
Álmodik a must.
A pince mélye szomjazó
Vendégre vár,
Mámoros muslincák
Bódult dala száll.
Megjegyzés: Bordal.
83. BARTINA TÁNC
Templom előtt zsibongva
Gyűlik össze a nép.
Sok színes szoknya,
Tarka a kép.
És jönnek a lányok, a szemrevalók,
Sárközi lányok, asszonykoszorúk.
S ropják a táncot, a fergetegest,
Talpuk alatt porzik az út.
Pattog a ritmus, a víg zene szól,
Brummog a bőgő, pendül a húr.
Koppan a csizma, toppan a láb,
Perdül a szoknya, nem adja alább.
Messzire hallik a csujjogató,
Eltompítja a víg dudaszó.
Párta helyett menyasszonykoszorú,
Félre a bánat, félre a bú.
Táncra is perdül a sok ifjú pár,
Vidám a kedvük, tombol a nyár.
Roppan a deszka, nem bírja soká,
Hangosan jajdul, nyomja sok láb.
Énekszó csendül, ne búsulj tovább!
Kadarka utcán, a pincesoron,
Cefreszagot áraszt
A gaznőtte pinceszáj,
A pince szomjazó vendégre vár,
Bíborszínű az üvegpohár,
Mámoros muslincák
Dicső dala száll.
Jóska bátyám nem sajnálja a borát,
Megkínálja jó borivó barátját,
Az isten tartsa meg a szokását.
Megjegyzés: Bordal.
84. JUHÁSZNÓTA
Ülök én az árokparton
A subámon.
De a szemem rajt’ van mindig
A juhnyájon.
Fütyörészek dalolgatok, furulyázok,
Utoljára vidáman nótázok.
Messze hallik a határba
A víg nóta.
Azt mondják hogy kihajtott a
Bolond Jóska.
Egy szép lány is meghallotta,
Tudja, neki szól a nóta.
Minden este vidáman vár
A kunyhóba.
2012
Megjegyzés: Nóta.
85. KADARKA DICSÉRETE
A SZEKSZÁRDI SZÜRET IDEJÉN
HÁTSÓ CÍMKÉRE
Ideje van most a nemes italnak,
hamarvást mutatja magát,
vállára teríti bíborpalástját,
fejedelmek, pápák maguknak hozatják,
asztalukhoz invitálják,
a szekszárdi Kadarkát.
emeli fényét a mulatságnak,
s rangját ivójának,
a díszes társaságnak.
koronája ül a bornak,
kristálypohárra rásimul,
felrémlik gyémántkorong csiszolta
míves alakja.
gyöngykoszorú övezi
s hűsítő harmat.
csillámlik benne
a gyertya fénye,
rávetül sugára
a becses üvegre.
címkén büszkélkedik
a nemes nedű neve,
elárulja nevét,
annak, ki művelte.

Ez kerülhet hátsó címkére:

Mindenképpen bor lesz
a mustból,
ha az erőt beleszorítja
a dongára feszülő
hordó abrincsa.
koppan az akona.
a szekszárdi dombvidék
sugárzó melegét,
bíboros színét,
bársonyos ízét,
a napfény tüzét
töltöttük bele,
ebbe az üvegbe.
a pince mélye
szomjazó vendégre vár,
cefreszagot áraszt
a löszfalba vájt pinceszáj.
mámoros muslincák
bódult dala száll.
egymásnak töltünk
mi jó barátok,
vidámabbnak látjuk
e cudar világot.
Jóska bátyám
nem sajnálja a borát,
megkínálja
jó borivó barátját,
az Isten tartsa meg
ezt a jó szokását.
2017. augusztus 30.
Megjegyzés: Bordal.
86. A KELLEMESEN ALKOHOLIZÁLÓ GYEREK DALA
A boros gyerek
Sose kesereg,
Ott a keze,
Nagy a feje
Fogja eleget.
Lesi a postást,
Hoz-e valutát,
Örömében
Szétrúgja a
Kocsma oldalát.
2012. aug. 14.
Megjegyzés: Humoros bordal.
87. KÉT SZEMEMBŐL
Két szememből
Könnycseppek hullanak.
Lábaid elé
Gyöngyökként gurulnak.
Gyöngyházfényű
Kemény kagylókban
Sokáig alszanak.
Csiszolt gyémántok
Üveget karcolnak.
Akár a savak,
Csontodba marnak
Igaznak vélt
Hazug szavak.
Két szememből
Könnyek hullanak,
Hogy látva lássalak.
Hogy látva lássalak.
2012. 11. 23.
Megjegyzés: Lírai dal.
88. A BOHÓC
VIRGILL ZEMÁNEK DALA
Itt van már az
Ingyen cirkusz,
Gyerekek, gyerekek.
Eljöttünk, hogy
Jókedvűek
Legyetek, legyetek.
Itt van,
Nagyon jó
Ez a nagy szenzáció,
Eljött,
Nagyon jó
Itt a nagy attrakció.
Tárárá bummsztiré, tárárá bummsztiré.
Orra piros,
Haja kóc.
Ilyen ember
A bohóc.
Fél kezével
Kézen áll,
A másikkal
Trombitál.
Egy keréken
Rohangál,
Drótkötélen
Szaladgál.
A társát jól
Elveri,
Söprűjével
Kergeti.
Lisztet szór a
Fejére,
Tojást üt rá
Ebédre.
Tárárá bummsztiré, tárárá bummsztiré.
Orrlyukával
Furulyál,
Fésűjével
Muzsikál.
A létrával
Sétálva,
Összecsukja
Széttárja.
Tele vödröt
Dönt rája,
Vizes lett a
Ruhája.
A lábával
Üstdobol,
Közben körbe
Gyalogol.
A gyerekek
Nevetnek,
Perecet is
Ehetnek.
Egy kismajom
Elveszi,
Kupolába
Felviszi.
Tárárá bummsztiré, tárárá bummsztiré.
2012
Megjegyzés: Cirkuszi zene.
89. EZ ÁLLATI
Feneketlen tóban,
Kézzel fogok halat.
Fent a magas légben
Guggoló madarak.
Bundába öltözve,
Málnázik a medve.
Pici majom nevet,
Ugrik egy perecre.
Morzsákat a hangyák,
Szorgalmasan hordják.
Mellettük egy tücsök
Húzza a vonóját.
Lusta éti csiga
Csúszik az avarban.
A meztelen csiga,
Soha sincs zavarban,
Ő már hajléktalan.
Puha talpú cica
Kergetne egeret,
De a szürke egér
Régen éhen veszett.
Egy sas magasan száll,
Nem fél a sok bogár,
Hiszen a sas madár,
Nem kap legyek után.
Lusta lajhár mászik,
Zöldellő faágon
Elalszik útközben,
Nincs dolga e világon.
Szélfútta sörényű
Száguldó vadlovak,
Hamar leváltotta
Őket a gyorsvonat.
Libák mennek sorban,
Szépen egymás után.
Úgy kerülnek tálba,
Ahogy jöttek, bután.
Az állatvilág elnyúlik
Minden égtájig,
De meddig nyúl a nyúl?
Csak a répáig.
2012
Megjegyzés: Gyermekdal
90. KARÁCSONYI KALÁCS
Kis karácsony,
Nagy karácsony,
Szép Karácsony,
Jó Karácsony.
Sütögetem
A kalácsom.
Volt-e pénzem
Lisztre, sóra?
Édes mákra,
Jó dióra?
A mákot a
Kertben szedtem,
A diót a
Fáról vertem.
Dagasztottam
Virradóra,
Hajnaltájban,
Kakasszóra.
Venyigével
Befűtöttem,
Kemencébe
Bevetettem.
Ha ki sült már
Ide véle,
Hadd osszam szét
Melegébe.
Jézusunknak
Örömére.
Megjegyzés: Karácsonyi dal
91. ÖMLIK A ZÁPOR
Ömlik a zápor,
Beázik a sátor.
Majdcsak eláll éjfélre,
Kisüt a Nap reggelre.
Szürke a lovam
Térdig áll a sárban
Ha rásüt a holdsugár
Világít a homályban.
Fekete hajú
Szépséges cigánylány.
Ha kisüt a napsugár,
Tiéd lesz a szivárvány.
Megszikkad a sár,
Porzik az út újra.
Szürke lovam újból
Poroszkál az úton.
2012
Megjegyzés: Cigánydal.
92. NÁDARATÓK DALA
Télen vígan
Aratom a nádat,
Várom a babámat
Estére a kunyhóba.
Korán esteledik,
Hamar sötétedik,
Fent van a Hold
Ragyogva.
Édes rózsám
Gyere be,
Megmelegedhetsz
Idebe.
Ropog, pattog a nád,
Jó meleget is ád
A tűzhelybe.
Megjegyzés: Magyar nóta
93. KÁPRÁZATOS VÍZIÓ
Tomboló nyárban,
Negyven fok felett,
Ha lehunyom a szememet
Elmélázva, elmerengve,
Könnyű testedet látom
Forróságtól elpilledve,
Kifeküdve mustrára,
Elpihenve plédekre.
A Te szemed is félig lehunyva,
Alélt testeden
Naptej csillan,
Kókusznak édes leve,
És pilláid homályából
Izmos testek duzzadását látod,
Érzéki szerecsenek állnak körbe
Pálmaágakkal övezve,
S strucctollak susogását hallod,
S lágy szellő simogatja
Elalélt testedet,
Kezedben hűvös koktél enyhíti szomjadat.
S egyszer csak egy kellemes tenyér simogat,
Félálmodból lassan felderengsz,
Hűs, határozott, és kemény,
Ez a kéz,
Szolga ezt nem merné...
Királynői erény.
Hirtelen kinyitod a szemedet,
De nincsen más ott csak én...
Ki rabszolgád lehetne.
S pillláid alól
Eloson az erény.
Mint egy vízió,
Hamis, csalfa illúzió.
2018 forró nyarán
Megjegyzés: Fantázia zene.
94. VÁR RÁM EGY ASSZONY
Rám vár egy asszony,
Szeméből árad a fény,
Itt áll egy asszony,
Kezeit nyújtja felém.
Rám vár egy asszony,
Rajongva szalad elém.
Törékeny asszony,
Simogat, sírva nevet rám,
Odaborulva vállamra
Folyik rá forró könnye.
Szeretlek asszonyom,
Most és mindörökre.
REFRÉN
Szerelmes asszony
Szívedet nyújtod felém.
Remegő testedben
Küzd a vágy s az erény.
Bocsásd meg asszony,
Ha melletted bűnben élek
Elrohannak gyorsan
A hamis, fiatal évek.
Szeretlek asszonyom.
Féltelek, s én is félek.
Vágtatva száguld el
Velünk már az élet.
Vajon mit ró ki ránk
Majd a végítélet?
Szerelemben élek.
Vár rám egy asszony.
2014. 03. 12.
Megjegyzés: Lírai rock.
95. VAK SZERELEM
Sötétbe nézek
Nem látlak Téged
Érzem a lélek
Érintését.
Elmúló évek
Örökre szépek
Belülről látom
Vetületét.
Lassuló szívvel
Remegő kézzel
Terád vetítem
Hevületét.
Színpadi létem
Hasonmás képem
Másra hagyom majd
Főszerepét.
Kóborló testem
Nehogy elvesszen
Tereád bízom
Őrizetét.
Szívemmel látok
Újra felállok
Erőt adott a
Reménykedés.
Sötétbe nézek,
Nem látlak Téged
Érzem a szerelem
Bűvöletét.
2017. január 16.
Megjegyzés: Lírai dal
96. SZURDIKOK MÉLYÉN
Szurdikok mélyén,
Löszfal meredélyén
Bodzák hűvöséből
Cefreszagot áraszt
A gaznőtte pincelyuk,
Régmúlt tüzes borok
Dicsőségére
Vágyik az új must.
A dűlőúton felszáll a por,
A pince mélye
Szomjazó vendégre vár,
Bíbor színű
Az üvegpohár,
Mámoros muslincák
Monoton dala száll.
2012. aug. 27.
Megjegyzés: Ősi illatok a szekszárdi Kadarka utcán.
Bordal.
97. KOCSMADAL
Brazil illatú kocsmában
Iszom az olcsó konyakot.
Mindennap más az íze,
rossz a város vize.
Ezután csak rumot iszom,
de attól meg megvakulok.
2006, április 18.
Megjegyzés: Humoros dal.
98. A VIZES NÓTA
Mottó:
A vizes gyerek
Sose kesereg,
Ott a metsző
Nagy a feje
Nyomja eleget.
1.
Nem vagyok én részeg,
Csak boros.
Nem keskeny az utca,
Csak szoros.
Nem tántorgok,
Csak a lépést cifrázom.
Ez nékem egy régi szokásom.
2.
PVC a házunk teteje.
PVC-vel van minden tele.
PVC az asztal lapja
Meg a szék.
PVC a WC vezeték.
2006. május 26.
Megjegyzés: Brigádnóta.
99. LÁTTÁL-E MÁR...
VARIÁCIÓK
Láttál-e már
Borban buborékot?
Láttál-e már
Borban buborékot?
Ha nem láttál
Borban buborékot,
Látsz majd egyszer
Borban buborékot.
Láttál-e már
Búza között vékát?
Láttál-e már
Gólyák között békát?
Ha nem láttál
Gólyák között békát,
Látsz majd egyszer
Párnák között szép lányt.
Láttál-e már
Mezőn gyöngyvirágot?
Láttál-e már
Gyönyörű világot?
Ha nem láttál
Gyönyörű virágot,
Látsz majd egyszer
Cudar, rossz világot.
Láttál-e már
Fénylő atombombát?
Láttál-e már
Tűzben égő somfát?
Ha nem láttál
Omló város tornyát,
Látsz majd egyszer
Fejed felett gombát.
2012. aug. 18.
Megjegyzés: Csodadal.
100. PIROS RÓZSÁK
Piros rózsák,
Ha elszáll illatotok,
S lehullnak szirmaitok,
Elhervadtok, mint
Útszélén a fű.
Oh vidám lányok,
Ha elszáll bájotok,
Elhervadtok, mint
Az elnyílott rózsaszál.
Tenni kell valamit.
Tenni kell valamit.
De mit?
De mit?
Tenni kell valamit!
REFRÉN
Hinni kell,
Hogy jön majd
Egy vidámabb.
Hinni kell,
Hogy jön egy
Szebb világ.
Hinni kell,
Hogy mindaz
Amit itt láthatsz,
Egyszer a tiéd
Lesz talán.
Így rózsák, s lányok
Nem hervadtok el.
Életetek kedvesebb nekem.
Rólatok álmodoztam én.
Ez a legszebb,
Ez a legjobb
Remény.
2007. április 14.
Megjegyzés: Műdal.
101. UTÓSZÓ
TISZTELT OLVASÓ!
Nem titkolt reményeim szerint elolvasta mind a száz dalszöveget, hála érte, nem kis teljesít​mény.
Ha nagyon kutakodnék emlékeim között, bizonyára találnék még hasonlókat, bár az az igazság, hogy elvileg minden ritmizáló versre lehet dallamot kreálni.
Kérdés, hogy lenne-e ingerenciája erre valakinek?
Na uccu... álljunk neki, az indíttatás megvolt, a témakörök eléggé változatosak, és a stílusok is.
Ha, ahogy mondani szokás, az inas fütyöli a dalt, akkor már akár slágergyanús a szerzemény.
Ebben a hitben bocsájtom útjára ezt a nem teljes kötetet, akár csupáncsak versolvasására is alkalmas, de ha több lesz belőle, már nem volt hiábavaló a fáradozás.
Kérem jelezze, hogy melyik a legszimpatikusabb, megköszönném.
Őszinte híve...
Nagy Vendel
Magánzó.
Szekszárd, 2018. szeptember 14.
VÉGE, ENDE, KONYEC, FIN, END, FINÍTÓ
